Navijači našeg kluba već dugo nisu vidjeli tako nesretan poraz Slavena Belupa kao što se to dogodilo u subotu navečer s Osijekom.
Uz vodstvo 1:0 naša momčad je u drugom poluvremenu u obrani napravila nekoliko grešaka, koje su je na kraju stajale sva tri boda.
– Čestitam Osijeku na pobjedi kojoj smo svojom neopreznošću itekako pridonijeli. Nakon vrlo dobrog prvog dijela u kojem smo igrali onako kako smo se dogovorili, u drugih 45. minuta napravili smo neoprostive propuste i gosti su nas kaznili osvajanjem sva tri boda – kazao je razočarani trener naše momčadi Željko Kopić i dodao:
– Analizirat ćemo cijeli susret, posebno pogreške koje smo neshvatljivo napravili u drugom dijelu igre jer se one jednostavno ozbiljnoj momčadi ne smiju dogoditi – kazao je Željko Kopić.